يوم ونص كافي عليها لان ما بيها هواي معالم الجولة بدت من ساحة الاتحاد الي هية احد معالم المدينة ركبت التور باص ونزلت بمنطقة pier 39 هية اسمها هيج والمفروض معناها خليج ٣٩ والله اعلم منطقة حلوة للمشي وبيها محلات حلوة وباسعار هم حلوة???????? وكافيهات وهاي المنطقة تودي الى منطقة ثانية ساحلية اسمها قرية الصيادين كلش حلوة وجوها لطيف لان عالبحر المحلات والمطاعم الي بيها ما الها اول ولا اخر وبيها بوتات تودي رحلات بحرية الى ٣ جزر هاي الرحلات نوعين اما تكون كروز يعني البوت ما يتوقف بالجزر بس يدور حولها ويرجع او دستنيشن يعني يروح لوحدة من الجزر وننزل بيها وبعدين نرجع وهذي تروح لجزيرة وحدة مو كل الجزر اني اختاريت الدستنيشن ورحت لجزيرة الكاتراز التاريخية المعروفة بوجود سجن الكاتراز الي جانو يخلون بي اخطر المجرمين وبيها تم تصوير فلم الهروب من الكاتراز الي يحجي قصة سجناء كدرو يهربون من هذا السجن رغم كل الحراسة المشددة
كملت رحلة التور باص ورحت للمركز الثقافي وجسر البوابة الذهبية الي ما بي بوابة ولا بي اي شي ذهبي وما ادري ليش اسمه هيج???????????? وبارك البوابة الذهبية الي اسمه على اسم الجسر وهم لا بي بوابة ولا ذهب ولا هم يحزنون????????
ثاني يوم رحت تمشيت بالسوق والحي الصيني بس مبقيت هواي لان المكان مو مريح اكو نظرات تعصب ضد الحجاب بالموضوع ????????
تمشيت شوية بشارع لومبارد المشهور بكونه طريق يصعد على تل وبي هواي انحناءات وتحيط بي انوع الورود بالوان مختلفه....
حسب ما سمعت من اشخاص رايحين لسان فرانسيسكو المفروض انه مقر شركة گوگل وشركة فيس بوك موجودات بيها ويروحولها تورات سياحية بس من سالت بالفندق وبالتور باص كالو مندري فما رحت لهاي الاماكن واكو بعد يوسمايت بارك مكان جدا بديع لكن التور يطلع من ٦ الصبح لان بعيد فما لحكت عليهم للاسف تكدرون تشوفون الصور بالكوكل ????????????
هاي كل المعالم الي بالمدينة صح قليلات بس الاجواء العامة حلوة جدا وتخلي الواحد يحس بالنشاط
المواضيع المتشابهه:
- $$ قصر إيطالي فخم في سان فرانسيسكو $$
- ~احتفالات جسر (غولدن غيت) في سان فرانسيسكو ~
- حي في تل سان فرانسيسكو
- حي غريب في مدينة سان فرانسيسكو
- حي غريب في مدينة سان فرانسيسكو